પૌરાણિક કથા અનુસાર દેવો તથા દાનવોએ જ્યારે સમુદ્રમંથન કર્યું, ત્યારે લક્ષ્મીજી બીજા કોઈની પાસે નહીં જતાં, માત્ર પીળા પીતામ્બરધારી શ્રી વિષ્ણુ ભગવાન પાસે જ ગયાં. આમ લક્ષ્મી પ્રાપ્તિને કારણે જ શ્રી વિષ્ણુ ભગવાન સર્વ દેવોમાં ભાગ્યશાળી ગણાયા. આપણા શાસ્ત્રોમાં લક્ષ્મી એ શક્તિનું એક સ્વરૂપ ગણાય છે. આજના ભૌતિક યુગમાં જ્યારે પ્રમાણિકતા, કર્તવ્યનિષ્ઠા કે બુદ્ધિ પ્રતિભા કરતાં આર્થિક સદ્ધરતાનો માપદંડ વધુ વપરાવા લાગ્યો છે, ત્યારે દરેક માનવીને પોતાનું આર્થિક ભવિષ્ય જાણવાની તીવ્ર ઉત્કંઠા જાગે તે અતિ સ્વાભાવિક છે.